KOMMISSIONENS DIREKTIV 95/55/EF af 31. oktober 1995 om ændring af Rådets direktiv 70/524/EØF om tilsætningsstoffer til foderstoffer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens direktiv 95/37/EF (2), særlig artikel 7, og

ud fra følgende betragtninger:

Ifølge direktiv 70/524/EØF skal bilagene til stadighed tilpasses den videnskabelige og tekniske udvikling; bilagene blev kodificeret ved Kommissionens direktiv 91/248/EØF (3);

undersøgelsen af de forskellige tilsætningsstoffer, der er anført i bilag II til direktiv 70/524/EØF, og som derfor kan tillades på nationalt plan, er endnu ikke afsluttet; det er derfor nødvendigt at forlænge tilladelsens varighed for disse stoffer med en nærmere bestemt periode;

de i dette direktiv fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE DIREKTIV:

Artikel 1

Bilag II til direktiv 70/524/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. marts 1996. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 31. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 270 af 14. 12. 1970, s. 1.

(2) EFT nr. L 172 af 18. 7. 1995, s. 21.

(3) EFT nr. L 124 af 18. 5. 1991, s. 1.

BILAG

I bilag II til direktiv 70/524/EØF foretages følgende ændringer:

1. I del A »Antibiotika«:

1.1. i nr. 29 »Efrotomycin« ændres »30. 11. 1995« i kolonnen »Tilladelsens varighed« til »18. 4. 1996« for dyrekategorierne »Smågrise« og »Svin«

1.2. i nr. 30 »Virginiamycin« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorien »Søer«

1.3. i nr. 31 »Zinkbacitracin« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorierne »Slagtekyllinger« og »Svin«

1.4. i nr. 32 »Ardacin« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorien »Slagtekyllinger«.

2. I del D »Coccidiostatika og andre lægemidler« i nr. 25 »Halofuginon« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorien »Hønniker«.

3. I del F »Farvestoffer, herunder pigmenter« i nr. 11 »Astaxanthin-rig Phaffia rhodozyma« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorien »Laks, ørreder«.

4. I del L »Bindemidler, antiklumpningsmidler og koaguleringsmidler«:

4.1. i nr. 1 »Calciumaluminat, syntetisk« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorien »Malkekøer, slagtekvæg, kalve, lam og gedekid«

4.2. i nr. 2 »Natrolit-phonolit« ændres »30. 11. 1995« i kolonnen »Tilladelsens varighed« til »30. 11. 1996«.

5. I del N »Enzymer« i nr. 1 »3-fytase (EC 3.1.3.8.)« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorierne »Svin (alle dyrekategorier)« og »Kyllinger og høner (alle dyrekategorier)«.

6. I del O »Mikroorganismer«:

6.1. i nr. 1 »Bacillus cereus var. toyoi (CNCM I-1012/NCIB 40112)« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorierne »Smågrise«, »Svin« og »Søer«

6.2. i nr. 2 »Bacillus licheniformis (DSM 5749)/Bacillus subtilis (DSM 5750) (i forholdet 1/1)« ændres »30. 11. 1995« i kolonnen »Tilladelsens varighed« til »30. 11. 1996« for dyrekategorien »Smågrise«.